**Zmluva o krátkodobom nájme nebytových priestorov č. 232 3 2021**

Uzavretá podľa Zákona č. 116/1990 Zb. o nájme a podnájme nebytových priestorov v znení neskorších predpisov

**––––––––––––––––––––––––––––––––––––––––––––––––––––––––––––––––––––––––––**

**Článok I.**

**Zmluvné strany**

**Prenajímateľ: ZŠ Krosnianska 2, Košice**

štatutárny zástupca: Mgr. Špilárová Júlia, riaditeľka školy

sídlo: Krosnianska č.2, 04022 Košice

bankové spojenie: PRIMA banka Slovensko a.s.

IBAN: SK67 5600 0000 0005 0318 9001 a

IBAN: SK66 5600 0000 0005 0318 3005

IČO: 35546867

**„ďalej len prenajímateľ“**

**Nájomca: Futbalový klub Košická Nová Ves**

v zastúpení: Ing. Milan Lesňák, predseda

sídlo: Agátová č.1, 04014 Košice

Bankové spojenie: VÚB a.s.

IBAN: SK77 0200 0000 0000 6263 9512

IČO: 31942059

(ďalej len „nájomca“)

**Článok II.**

**Predmet nájmu**

1. Predmetom nájmu sú nebytové priestory a to**, malá telocvičňa** nachádzajúca sa **v budove Základnej školy Krosnianska č.2, Košice,** - stavba so súpisným číslom 812, na parcele č. 3163 v objekte Základnej školy Krosnianska 2 v Košiciach, ktorá sa nachádza v katastrálnom území Furča, obec Košice – Dargovských hrdinov, okres Košice III a je evidovaná Okresným úradom, katastrálnym odborom v Košiciach na LV č.1.

2. Predmet nájmu je vo výlučnom vlastníctve Mesta Košice, Trieda SNP 48/A Košice.

3. Prenajímateľ je oprávnený prenajímať predmet nájmu uvedený v Čl. II. bod 1 tejto zmluvy na základe **zmluvy č. 74/2004** o zverení nehnuteľného majetku mesta do správy **zo dňa 10.2.2004**

4. Výmera prenajatého priestoru predstavuje **malá** ***telocvičňa 246 m2***

5.Prenajímateľ sa zaväzuje prenechať nájomcovi predmet nájmu uvedený v Čl.II bod 1 tejto zmluvy na užívanie v celom rozsahu ako je uvedené v ČL.III tejto zmluvy.

**Článok III**

**Účel nájmu**

Nájomca bude prenajaté priestory užívať na účely **organizácie tréningového procesu mládežníckych kategórií.**

**Článok IV**

**Doba nájmu**

Táto zmluva sa uzatvára na obdobie odo dňa 2.11.2021 do 30.3.2022

Nájomca bude prenajatý majetok užívať v rozsahu 6 hod týždenne okrem dní pracovného pokoja, štátnych sviatkov a školských prázdnin a to:

Utorok : od 15:00 – 18:00 hod

Štvrtok: od 15:00 – 18:00 hod

Počet hodín celkom : 6 hod / týždenne

**Celkom spolu 108 hodín**

**Článok V**

**Nájomné**

1. Zmluvné strany sa dohodli v súlade s osobitným ustanovením D.1 odsek 3 bod b Prílohy č.4 Štatútu mesta Košice v platnom znení na prenajatí predmetnej nehnuteľnosti za

 20 €/hod.

1. Nájomca sa zaväzuje uhradiť nájomné vo výške 2 160 € v dvoch splátkach a to prvú splátku vo výške **1 080 €** **do 25.novembra 2021**  na príjmový účet prenajímateľa – Prima banka Slovensko a.s. IBAN SK 66 5600 0000 0005 0318 3005 VS 232 3 2021 a druhú splátku **1 080 € do 24. marca 2022.**
2. Výška prevádzkových nákladov predstavuje sumu **287,99 €.**
3. Platba za prevádzkové náklady, spôsob ich výpočtu a ich výška sú uvedené vo výpočtovom liste, ktorý tvorí prílohu č.1 tejto zmluvy a je jej neoddeliteľnou súčasťou.

Nájomca sa zaväzuje uhradiť prevádzkové náklady v dvoch splátkach a to prvú splátku **vo výške** **143 €** na výdavkový účet prenajímateľa – Prima banka Slovensko a.s. , IBAN SK67 5600 0000 0005 0318 9001 VS 232 3 2021 **do 25.novembra 2021** a druhú splátku **vo výške 144,99 € do 24.marca 2022.**

1. V prípade omeškania platby zaplatí nájomca prenajímateľovi úrok z omeškania v zmysle nariadenia vlády SR č.87/1995 Z.z.

**Článok VI.**

**Podmienky nájmu**

1. Pri vykonávaní činností spojených s nájmom vystupuje nájomca ako samostatný právny subjekt voči tretím osobám a zodpovedá za dodržanie všetkých právnych predpisov súvisiacich s jeho vlastnou činnosťou.

2. Prenajímateľ je povinný predmet nájmu nájomcovi odovzdať v dohodnutom čase v stave spôsobilom na riadne užívanie.

3. Nájomca prehlasuje, že je oboznámený so súčasným stavom prenajímaného majetku a že prenajatý majetok v takom stave preberá.

4. Nájomca je povinný dodržiavať vnútorný poriadok školy, zodpovedá za disciplínu a hospodárne zaobchádzanie s objektom a jeho zariadením.

5. Nájomca má právo užívať predmet nájmu obvyklým spôsobom zodpovedajúcemu účelu nájmu.

6. Nájomca zodpovedá za škody vzniknuté na prenajatom majetku, ktoré vznikli v súvislosti s činnosťou, ktorú vykonáva. Nájomca je povinný takto vzniknutú škodu odstrániť na vlastné náklady. Ak sa tak v lehote primeranej na odstránenie vzniknutej škody nestane, má prenajímateľ právo po predchádzajúcom písomnom upozornení nájomcu škody odstrániť a požadovať od nájomcu ich náhradu. Nájomca sa zaväzuje takto vzniknuté náklady prenajímateľovi uhradiť do 14 dní odo dňa doručenia faktúry nájomcovi.

7. Nájomca sa zaväzuje užívať predmetný nebytový priestor v súlade s nájomnou zmluvou a obvyklým užívaním.

8 Každú nehodu, živelnú pohromu, požiar a ďalšie udalosti, ktoré spôsobili škodu na majetku prenajímateľa je nájomca povinný bez zbytočného odkladu oznámiť prenajímateľovi.

9. Nájomca je povinný umožniť povereným pracovníkom prenajímateľa vstup do prenajatých priestorov za účelom kontroly ich využitia.

10. Nájomca je povinný bez zbytočného odkladu oznámiť prenajímateľovi každé zistené poškodenie technických zariadení nachádzajúcich sa v predmete nájmu.

11 Nájomca zabezpečuje a plní úlohy vyplývajúce zo zákona č. 124/2006 Z. z. o bezpečnosti a ochrane zdravia pri práci v znení neskorších predpisov v plnom rozsahu a rovnako úlohy vyplývajúce zo zákona č. 42/1994 Z. z. o civilnej ochrane obyvateľstva v znení neskorších predpisov. Nájomca je ďalej povinný zabezpečiť v plnom rozsahu plnenie úloh na ochranu pred požiarmi v zmysle zákona č. 314/2001 Z. z. o ochrane pre požiarmi v znení neskorších predpisov

12. Nájomca sa zaväzuje udržiavať predmet nájmu v súlade so všeobecne platnými hygienickými predpismi.

13. Nájomca je povinný bezodkladne po skončení nájmu vrátiť prenajatý priestor v stave v akom ho prevzal, s prihliadnutím na obvyklé opotrebovanie.

**Článok VII.**

**Skončenie nájmu**

Nájom podľa tejto zmluvy skončí:

1. uplynutím doby nájmu
2. písomnou dohodou
3. výpoveďou prenajímateľa alebo nájomcu z dôvodov uvedených v § 9 zákona č. 116/1990 Zb.z, pričom výpovedná lehota je 3 mesiace a začína plynúť prvým dňom mesiaca nasledujúceho po doručení výpovedi
4. odstúpením od zmluvy z dôvodu porušenia zmluvných povinností

**Článok VIII.**

**Záverečné ustanovenia**

1. Zmeny a doplnky k tejto zmluve je možné vykonať po vzájomnej dohode zmluvných strán formou písomných dodatkov.

2. Na právne vzťahy zmluvných strán, ktoré nie sú upravené touto zmluvou sa v plnom rozsahu vzťahujú príslušné ustanovenia Občianskeho zákonníka ako aj ustanovenia zákona č.116/1990 Zb. o nájme a podnájme nebytových priestorov v znení neskorších predpisov.

3. Zmluvné strany vyhlasujú, že ich zmluvná voľnosť nie je obmedzená, právny úkon je urobený v predpísanej forme, slobodne, zrozumiteľne, nie v tiesni za nápadne nevýhodných podmienok.

4. Táto zmluva bola zmluvnými stranami prečítaná a na znak súhlasu podpísaná.

5. Táto zmluva nadobúda platnosť dňom podpisu zmluvných strán a účinnosť dňom nasledujúcim po dní jej zverejnenia na webovej stránke **prenajímateľa.**

6. Zmluva je vyhotovená v troch rovnopisoch, z ktorých dva obdrží prenajímateľ a jednu nájomca.

V  Košiciach, 13.10.2021

**Za prenajímateľa: Za nájomcu:**